**Zmeny v ŠJ v novom školskom roku 2023/2024**

**Študenti**

1./ Od nového školského roka 2023/2024 sa študenti môžu na stravu odhlasovať/prihlasovať cez aplikáciu **Edupage** a strava sa bude odoberať pomocou ISIC karty (výnimka platí pre prvákov, budú sa hlásiť pri výdajnom okienku na stravu vedúcej ŠJ pokiaľ im nepríde ISIC karta, potom už používajú na odber stravy ISIC kartu).

2./ Každý študent bude vidieť po prihlásení do svojho konta na Edupage, koľko obedov odstravoval za daný mesiac. Uvidí svoj zostatok na účte a koľko je potrebné zaplatiť za stravné za aktuálny mesiac. Odhlásenie/prihlásenie na stravu bude cez aplikáciu Edupage, kde sa každý stravník odhlási/prihlási na stravu individuálne. Stravu si môžete odhlásiť/prihlásiť na základe zverejneného jedálneho lístka na aktuálny týždeň.

3./ Študent, ktorý odovzdal na konci šk.roka 2023 vyplnenú prihlášku na stravovanie už nemusí vypisovať novú prihlášku na stravovanie. Ale ak by sa niekto rozhodol, že nechce odoberať stravu v školskom roku 2023/2024 a prihlášku už odovzdal, tak je potrebné vypísať ODHLÁŠKU ZO STRAVOVANIA (na stránke školy OA Nitra) a odovzdať ju vedúcej ŠJ osobne.

4./ Každý študent dostane na začiatku školského roka **nový vygenerovaný** **variabilný symbol,** ktorý je veľmi dôležitý pre správne spárovanie platby za stravu. Staré variabilné symboly z minulého roka už nebudú platné!!!! Pri každej platbe za stravu je dôležité zadať tento nový variabilný symbol študenta , triedu a meno študenta – stravníka (nie meno zákonného zástupcu). Variabilný symbol stravníka nájdete v module PLATBY po prihlásení do svojho rodičovského konta na Edupage spolu so sumou, ktorú je potrebné uhradiť.

5./ V mesiaci september sa platí stravné za 2 mesiaci, preto poprosím uhradiť sumu za mesiace september aj október do 20 dňa v mesiaci (v tento deň už musí byť platba za stravu pripísaná na účte školskej jedálne).

6./ Po prihlásení do aplikácie Edupage sa cez okienko PLATBY dostanete k online návodom, ako je možné platiť školské poplatky z aplikácie Edupage cez bankové aplikácie (trvalý príkaz, bankovým prevodom).

5./ Všetky dôležité informácie ohľadom stravovania sa nachádzajú na stránke školy OA Nitra pod názvom Všeobecné pokyny k stravovaniu 2023/2024.

Ing. Blanka Tulipánová

Vedúca ŠJ